**แบบรายงานสรุปผลการพิจารณาในภาพรวมต่อข้อเสนอแนะของผู้ตรวจการแผ่นดิน (ผผ.)**

**เรื่อง** รายงานเสนอต่อคณะรัฐมนตรี กรณีที่หน่วยงานของรัฐยังมิได้ปฏิบัติให้ถูกต้องครบถ้วนตามหมวด ๕   
หน้าที่ของรัฐ ของรัฐธรรมนูญแห่งราชอาณาจักรไทย พุทธศักราช ๒๕๖๐ (เรื่อง สิทธิการเข้าถึงบริการไฟฟ้าในครัวเรือน)

กระทรวงมหาดไทย (มท.) ได้พิจารณาร่วมกับหน่วยงานที่เกี่ยวข้อง ได้แก่ ........……………………..........…… เมื่อวันที่ ............................................... ขอรายงานสรุปผลการพิจารณาในภาพรวมต่อคณะรัฐมนตรี ดังนี้

| **ข้อเสนอแนะของ ผผ.** | **สรุปผลการพิจารณา**  **ในภาพรวม** |
| --- | --- |
| ๑)  **ให้แต่งตั้งคณะกรรมการแก้ไขปัญหาสิทธิเข้าถึงบริการไฟฟ้าในครัวเรือน**ดังนี้       ๑.๑) **คณะกรรมการแก้ไขปัญหาสิทธิการเข้าถึงบริการไฟฟ้าในครัวเรือนระดับชาติ**ประกอบด้วย**ผู้แทนหน่วยงานของรัฐที่เกี่ยวข้องระดับนโยบาย และมีหน้าที่หลัก** ได้แก่ (๑) พิจารณาวางแผนและกำหนดนโยบายการแก้ไขปัญหาสิทธิเข้าถึงบริการไฟฟ้าในครัวเรือน พร้อมกับแสวงหาความร่วมมือจากภาคธุรกิจและภาคเอกชนเพื่อสนับสนุนการแก้ไขปัญหาด้านต่าง ๆ ตามกำลัง (๒) พิจารณากำหนดหลักเกณฑ์การให้สิทธิทางด้านภาษีกับภาคธุรกิจและภาคเอกชนที่ให้การสนับสนุนหน่วยงานของรัฐที่เกี่ยวข้องในการแก้ไขปัญหาสิทธิเข้าถึงบริการไฟฟ้าในครัวเรือน และ (๓) ติดตาม เร่งรัด การแก้ไขปัญหาสิทธิเข้าถึงบริการไฟฟ้าในครัวเรือนให้มีประสิทธิภาพและให้เป็นไปตามแผนงานที่กำหนดไว้       ๑.๒)  **คณะกรรมการแก้ไขปัญหาสิทธิการเข้าถึงบริการไฟฟ้าในครัวเรือนระดับจังหวัด** โดยให้จัดตั้งคณะกรรมการชุดนี้ขึ้นเฉพาะในจังหวัดที่ประชาชนมีไฟฟ้าใช้ยังไม่ครบถ้วนเป็นจำนวนมากและมีความซับซ้อนของปัญหาในพื้นที่ มี**องค์ประกอบ**อย่างน้อยประกอบด้วย ผู้ว่าราชการจังหวัดหรือรองผู้ว่าราชการจังหวัดที่ได้รับมอบหมายเป็นประธานคณะกรรมการ และผู้แทนหน่วยงานของรัฐที่เกี่ยวข้องเป็นกรรมการ เช่น ผู้แทนการไฟฟ้าส่วนภูมิภาคในพื้นที่ ผู้แทนสำนักงานพลังงานจังหวัด ผู้แทนกรมป่าไม้ในพื้นที่ ผู้แทนกรมอุทยานแห่งชาติ สัตว์ป่า และพันธุ์พืชในพื้นที่ ผู้แทนองค์กรปกครองส่วนท้องถิ่น ผู้แทนหน่วยงานของกองทัพบกในพื้นที่ ผู้แทนหน่วยงานของกองทัพเรือในพื้นที่ ผู้แทนสำนักงานธนารักษ์จังหวัด และผู้แทนสำนักงานการปฏิรูปที่ดินเพื่อเกษตรกรรมจังหวัด และมีหน้าที่หลัก ได้แก่ (๑) บูรณาการการทำงานร่วมกันเพื่อขับเคลื่อนการแก้ไขปัญหาสิทธิการเข้าถึงบริการไฟฟ้าในครัวเรือนภายในจังหวัด (๒) สำรวจข้อมูลจำนวนประชาชนที่ยังไม่มีไฟฟ้าใช้ในครัวเรือน เพื่อเป็นข้อมูลประกอบการพิจารณาดำเนินการจัดสรรงบประมาณและกำหนด แนวทางการแก้ไขปัญหาภายในจังหวัด และ (๓) รวบรวมปัญหาและอุปสรรค ในการดำเนินการแก้ไขปัญหาสิทธิเข้าถึงบริการไฟฟ้าในครัวเรือนในแต่ละจังหวัด เพื่อเสนอต่อคณะกรรมการแก้ไขปัญหาสิทธิการเข้าถึงบริการไฟฟ้าในครัวเรือนระดับชาติเพื่อพิจารณา  [หน่วยงานที่เกี่ยวข้อง : กระทรวงกลาโหม (กห.) กระทรวงการคลัง (กค.) กระทรวงการพัฒนาสังคมและความมั่นคงของมนุษย์ กระทรวงการอุดมศึกษา วิทยาศาสตร์ วิจัยและนวัตกรรม (อว.) กระทรวงเกษตรและสหกรณ์ (กษ.) กระทรวงทรัพยากรธรรมชาติและสิ่งแวดล้อม (ทส.) กระทรวงพลังงาน (พน.) มท. สำนักงบประมาณ และสำนักงานสภาพัฒนาการเศรษฐกิจและสังคมแห่งชาติ] |  |
| ๒) **ให้ กค. พน. และ มท. ประชาสัมพันธ์ให้ประชาชนกลุ่มผู้มีรายได้น้อยและต้องการขอรับความช่วยเหลือจากรัฐลงทะเบียนขอรับสิทธิผ่านโครงการบัตรสวัสดิการแห่งรัฐ** และกำหนดมาตรการจูงใจให้ประชาชนกลุ่มผู้มีรายได้น้อยที่ค้างชำระค่าไฟฟ้าสามารถแบ่งจ่ายค่าไฟฟ้าที่ค้างชำระตามกำลังทางเศรษฐกิจ พร้อมกับ**ออกประกาศยกเว้นค่าปรับหรือมีรางวัลเป็นแรงจูงใจเพื่อให้ชำระค่าไฟฟ้าที่ค้างจ่าย** โดยกำหนดช่วงเวลาในการให้ความช่วยเหลือตามมาตรการดังกล่าวในช่วงระหว่างที่รัฐประกาศมาตรการล็อกดาวน์เพื่อเป็นการป้องกันการแพร่ระบาดของโรคติดเชื้อไวรัสโคโรนา ๒๐๑๙ (โควิด-๑๙) รอบแรกและต่อเนื่องจนถึงวันที่ ๓๐ กันยายน ๒๕๖๕ | สำนักงาน กกพ. |
| ๓**) ให้ อว. พน. และ มท. สำรวจข้อมูลจำนวนครัวเรือนและติดตั้งพลังงานทางเลือกให้กับชุมชนที่ตั้งอยู่บนภูเขาสูงและไม่สามารถดำเนินการขยายเขตได้** พร้อมทั้งถ่ายทอดความรู้การใช้งานและการบำรุงรักษาให้กับชุมชนที่มีข้อจำกัดด้านการขยายเขต โดยให้สถาบันการศึกษาในพื้นที่ และ อปท. ที่มีความพร้อมให้การสนับสนุนงบประมาณและสนับสนุนด้านอื่น ๆ | ส.กทอ. |
| ๔) **ให้ ทส. เร่งรัดการสำรวจการถือครองที่ดินของประชาชนที่ยังเหลืออยู่ให้แล้วเสร็จโดยเร็ว** เพื่อใช้ประกอบเป็นภาคผนวกในกฎหมายลำดับรอง พร้อมกับเร่งจัดทำกฎหมายลำดับรองตามมาตรา ๖๔ แห่งพระราชบัญญัติอุทยานแห่งชาติ พ.ศ. ๒๕๖๒ และมาตรา ๑๒๑ แห่งพระราชบัญญัติสงวนและคุ้มครองสัตว์ป่า พ.ศ. ๒๕๖๒ ให้แล้วเสร็จภายใน ๑๘๐ วัน หรือหากมีความจำเป็นอาจขยายเวลาได้ตามความเหมาะสมเพื่อเสนอต่อคณะรัฐมนตรีพิจารณาโดยเร็ว |  |
| ๕) **ให้ อว. ทส. พน. และ มท. จัดทำรายงานวิเคราะห์ผลกระทบสิ่งแวดล้อม (Environmental Impact Assessment Report: EIA) ให้มีความรวดเร็ว**  **และมีประสิทธิภาพ** โดยให้กองทุนเพื่อส่งเสริมการอนุรักษ์พลังงานหรือกองทุนพัฒนาไฟฟ้าสนับสนุนงบประมาณในการจัดหาผู้ทรงคุณวุฒิหรือบุคคลภายนอกเพิ่มเติม เพื่อแก้ไขปัญหาจำนวนเจ้าหน้าที่ของสำนักงานนโยบายและแผนทรัพยากรธรรมชาติและสิ่งแวดล้อมที่ไม่เพียงพอ | สำนักงาน กกพ./ส.กทอ. |
| ๖) **ให้ กห. กษ. ทส. และ มท. สำรวจข้อมูลจำนวนครัวเรือนและดำเนินการแก้ไขปัญหาประชาชนยังไม่มีไฟฟ้าใช้ในครัวเรือน**ที่อาศัยอยู่ในพื้นที่ปกติและอาศัยอยู่ในพื้นที่ของหน่วยงานของรัฐที่ได้รับการพิจารณาอนุญาตใช้พื้นที่ตามขั้นตอนของกฎหมายแล้วให้มีไฟฟ้าใช้ในครัวเรือนภายใน ๕ ปี |  |
| ๗) **ให้ กค. พน. มท. คณะกรรมการนโยบายพลังงานแห่งชาติ และคณะกรรมการกำกับกิจการพลังงานพิจารณาปรับปรุงหลักเกณฑ์การให้สิทธิใช้ไฟฟ้าฟรี เพื่อให้ประชาชนกลุ่มเปราะบางหรือกลุ่มผู้มีรายได้น้อยเข้าถึงสิทธิได้ง่ายขึ้น พร้อมกับเพิ่มสิทธิจากเดิมที่ให้สิทธิใช้ไฟฟ้าฟรี ๕๐ หน่วย เป็นให้สิทธิใช้ไฟฟ้าฟรี ๖๐ หน่วย** เพื่อเป็นการช่วยยกระดับมาตรฐานคุณภาพชีวิตขั้นพื้นฐานของประชาชนในกลุ่มนี้ให้สูงขึ้น และกำหนดมาตรการป้องกันงบประมาณจากนโยบายนี้ที่รั่วไหลไปยังผู้มีรายได้ปานกลางและมีบ้านหลายหลัง โดยการนำปัญญาประดิษฐ์ (Artificial Intelligence: AI) มาช่วยระบุตัวตนประชาชนกลุ่มเปราะบางและกลุ่มผู้มีรายได้น้อยเพื่อให้การระบุตัวตนเกิดความแม่นยำขึ้น ซึ่งจะสามารถช่วยป้องกันงบประมาณจากนโยบายนี้รั่วไหลและทำให้การใช้จ่ายงบประมาณตรงกลุ่มเป้าหมายมากขึ้น | สนพ./สำนักงาน กกพ. |

กองส่งเสริมและประสานงานคณะรัฐมนตรี

สำนักเลขาธิการคณะรัฐมนตรี

โทร. ๐ ๒๒๘๐ ๙๐๐๐ ต่อ ๑๗๔๒